CELEX: 62017CN0185
Language: et
Date: 2017-04-10 00:00:00
Title: Kohtuasi C-185/17: Eelotsusetaotlus, mille on esitanud Administrativen sad Varna (Bulgaaria) 10. aprillil 2017 – Nachalnik na Mitnitsa Varna versus Saksa OOD

3.7.2017   
            
            
               ET
            
            
               Euroopa Liidu Teataja
            
            
               C 213/21
            
         Eelotsusetaotlus, mille on esitanud Administrativen sad Varna (Bulgaaria) 10. aprillil 2017 – Nachalnik na Mitnitsa Varna versus Saksa OOD
   (Kohtuasi C-185/17)
   (2017/C 213/27)
   Kohtumenetluse keel: bulgaaria
   
      Eelotsusetaotluse esitanud kohus
   
   Administrativen sad Varna
   
      Põhikohtuasja pooled
   
   
      Kassatsioonkaebuse esitaja: Nachalnik na Mitnitsa Varna
   
      Vastustaja kassatsioonimenetluses: Saksa OOD
   
      Eelotsuse küsimused
   
   
               1.
            
            
               Kas juhis, mis sisaldub standardi EN 590, nüüdsest EN 590:2014 tabelis 3 märgitud selgitavas märkuses, ning mis sätestab, et „[on] võimalik mitte kohaldada Euroopa Liidu tollitariifistiku kohast gaasiõli definitsiooni klasside suhtes, mis on ette nähtud kasutamiseks arktilises kliimas või karmides talvetingimustes“ [vaba tõlge], tähendab seda, et on võimalik, et tollitariifi grupi 27 lisamärkustes 2 e ja 2 d sisalduvad üldjuhised ei kehti seda liiki kütuse tariifsel klassifitseerimisel?
            
         
               2.
            
            
               Kui esimesele küsimusele vastatakse jaatavalt ning juhuks, kui kaup, mille eest kuulub tasumisele tollivõlg, vastab standardi EN 590 kohaselt definitsioonile „diiselkütus, kasutamiseks arktilises kliimas või karmides talvetingimustes“: kas see kaup tuleb klassifitseerida kaupade kombineeritud nomenklatuuris tollitariifinumbri 2710 19 43 „gaasiõli“ alla, või tuleb kohaldada ühtse tollitariifistiku grupi 27 lisamärkustes 2d ja 2e sisalduvaid üldjuhiseid?
            
         
               3.
            
            
               Kui esimesele küsimusele vastatakse jaatavalt: missugused on need kriteeriumid, mille järgi tuleb hinnata, millal kuulub kohaldamisele Euroopa Liidu tollitariifistiku järgne gaasiõli definitsioon ja millal tuleb kauba tariifsel klassifitseerimisel rakendada nõudeid ja kontrollimeetodeid vastavalt standardile EN 590?
            
         
               4.
            
            
               Kas ühise tollitariifistiku grupi 27 lisamärkustes 2 d ja 2 e nimetatud meetodid ja indikaatorid on uurimiseks piisavad, et iseloomustada kaupa nagu seda on „gaasiõli“ täielikult ja täpselt, või tuleb arvesse võtta kõik keemilised indikaatorid, mis on sellele kaubale iseloomulikud?